
ΕΛΛΗΝΙΚΗ ΔΗΜΟΚΡΑΤΙΑ
ΝΟΜΟΣ ΑΤΤΙΚΗΣ

ΔΗΜΟΣ ΑΓΙΟΥ ΔΗΜΗΤΡΙΟΥ
Τμήμα Γραμματείας Δημάρχου

ΘΕΜΑ :  «Ανάκληση της με αριθμ. πρωτ. 87/02.01.2025 (ΑΔΑ: Ρ66ΗΩ63-ΥΡΕ) Απόφασης Δημάρχου περί ορισμού Αντιδημάρχων & μεταβίβασης αρμοδιοτήτων του Δημάρχου στους Αντιδημάρχους, και ορισμός νέων».
ΑΠΟΦΑΣΗ 
Ο ΔΗΜΑΡΧΟΣ ΑΓΙΟΥ ΔΗΜΗΤΡΙΟΥ
Έχοντας υπόψη :

1. Τις διατάξεις του άρθρου 59 του Ν. 3852/10 (ΦΕΚ 87/τ. Α΄/07.06.2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως τροποποιήθηκε από την παρ. 1 του άρθρου 68 του Ν. 4555/2018 (ΦΕΚ 133/τ. Α΄/19.07.2018) «Πρόγραμμα Κλεισθένης Ι», από το άρθρο 5 του Ν. 4623/2019 (ΦΕΚ 134/τ. Α΄/09.08.2019 ), από το άρθρο 47 του Ν. 4647/2019 (ΦΕΚ 204/τ. Α΄/16-12-2019), το άρθρο 3 του Ν. 5056/2023 (ΦΕΚ 163/τ. Α΄/06.10.2023) και το άρθρο 118 του Ν. 5079/2023 (ΦΕΚ 215/τ. Α΄/22.12.2023).
2. Τις διατάξεις του άρθρου 2 του Ν. 3852/2010 (ΦΕΚ 87/τ. Α΄/07.06.2010), όπως τροποποιήθηκε και ισχύει.
3. Τις διατάξεις του άρθρου 92 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87/τ. Α΄/07.06.2010), όπως τροποποιήθηκε από το άρθρο 33 του Ν. 4483/2017 (ΦΕΚ 107/τ. Α΄/31.07.2017) και της παρ. 3 ε΄ του άρθρου 3 του Ν. 4051/2012 (ΦΕΚ 40/τ. Α΄/29.02.2012) αναφορικά με την αντιμισθία.
4. Τις διατάξεις του άρθρου 30 του Ν. 5056/2023 (ΦΕΚ 163/τ. Α΄/06.10.2023) περί Σύστασης επιτροπών Αύξησης αριθμού αντιδημάρχων -Ρυθμίσεις κινητικότητας και ενεργειακών κοινοτήτων.
5. Τις διατάξεις του άρθρου 3 του Ν. 5056/2023 (Α΄163) αναφορικά με τη δυνατότητα ανάκλησης ορισμού Αντιδημάρχων πριν την παρέλευση ενός έτους από τον ορισμό τους. 
6.   Την με αριθμ. 28549/16.04.2019 (ΦΕΚ 1327/τ. Β΄/17.04.2019) απόφαση του ΥΠ.ΕΣ. «Πρωτοβάθμιοι και Δευτεροβάθμιοι Οργανισμοί Τοπικής Αυτοδιοίκησης της Χώρας, σύμφωνα με τον Ν. 3852/2010, όπως ισχύει». 
7.   Την εγκύκλιο του ΥΠ.ΕΣ. 1333/110822/27.12.2023 (ΑΔΑ: ΨΠΒΖ46ΜΤΛ6-Ρ90) με θέμα «Αντιδήμαρχοι». 
8.   Τα επίσημα πληθυσμιακά δεδομένα της τελευταίας απογραφής του έτους 2021 (Ελληνική Στατιστική Αρχή 2846/Β4 – 461/21.04.2023) για τον Δήμο Αγίου Δημητρίου, σύμφωνα με τα οποία ο πληθυσμός του ανέρχεται στους 71.664 κατοίκους. 
9.   Το γεγονός ότι στον Δήμο Αγίου Δημητρίου μπορεί να ορισθούν έως οκτώ (8) Αντιδήμαρχοι έμμισθοι και έως τρεις (3) άμισθοι. 

10.   Τον Οργανισμό Εσωτερικής Υπηρεσίας του Δήμου (ΦΕΚ 207/τ. Β’/17.02.2005), όπως έχει τροποποιηθεί και ισχύει.
11.   Την με αριθμ. πρωτ. 87/02.01.2025 (ΑΔΑ: Ρ66ΗΩ63-ΥΡΕ) Απόφαση Δημάρχου «Ορισμός Αντιδημάρχων & μεταβίβαση αρμοδιοτήτων του Δημάρχου στους Αντιδημάρχους».
ΑΠΟΦΑΣΙΖΟΥΜΕ
Α.
Ανακαλούμε την με αριθμ. πρωτ. 87/02.01.2025 (ΑΔΑ: Ρ66ΗΩ63-ΥΡΕ) Απόφαση Δημάρχου και ορίζουμε  τους κατωτέρω δημοτικούς συμβούλους της πλειοψηφίας ως Αντιδημάρχους του Δήμου Αγίου Δημητρίου, με θητεία από 11.07.2025 έως και 10.07.2026, μεταβιβάζοντας σε αυτούς συγκεκριμένες αρμοδιότητες, ως εξής :
1. την κα Μαρία Αχουλιά Σκριβάνου του Δημητρίου, Αντιδήμαρχο Στρατηγικού Σχεδιασμού,   Προγραμματισμού και Διοίκησης με αντιμισθία και της μεταβιβάζουμε τις παρακάτω αρμοδιότητες : 
· 
Την καταγραφή, παρακολούθηση εκτέλεσης και συντονισμό των απαιτούμενων ενεργειών σε συνεργασία με τους αρμόδιους αντιδημάρχους και υπηρεσιακούς για τον σχεδιασμό και προγραμματισμό των αναγκαίων συμβάσεων του Δήμου.
· 
Την οργάνωση, διοίκηση, παρακολούθηση, συντονισμό και έλεγχο όλων των λειτουργιών της Διοικητικής Υπηρεσίας του Δήμου πλην αυτών που άπτονται στην αρμοδιότητα του Γενικού Γραμματέα. 
·   Την τέλεση Πολιτικών Γάμων. 

2.  την κα Βασιλική Βαζαίου του Ιωάννη, Αντιδήμαρχο Ισότητας – Έμφυλων Πολιτικών, ΑμεΑ και Εθελοντισμού με αντιμισθία και της μεταβιβάζουμε τις παρακάτω αρμοδιότητες :
· 
Την οργάνωση, διοίκηση, παρακολούθηση, συντονισμό και έλεγχο των λειτουργιών του Γραφείου Ισότητας, του Γραφείου Ενημέρωσης Ατόμων με Αναπηρίες και γενικά θεμάτων ΑμεΑ και εθελοντισμού. 
· 
Την παρακολούθηση, συντονισμό και έλεγχο των θεμάτων που αφορούν στο Συμβούλιο Ένταξης Μεταναστών & Προσφύγων (ΣΕΜΠ). 

· 
Την τέλεση πολιτικών γάμων.

3.  τον κ. Γεώργιο Κάππο του Παναγιώτη, Αντιδήμαρχο Τεχνικών Υπηρεσιών και Βιώσιμης Ανάπτυξης με αντιμισθία και του μεταβιβάζουμε τις παρακάτω αρμοδιότητες :  
· 
Την οργάνωση, διοίκηση, παρακολούθηση, συντονισμό και έλεγχο των λειτουργιών των υπηρεσιακών μονάδων της Διεύθυνσης Τεχνικών Υπηρεσιών πλην του Γραφείου Μικρών Έργων – Επισκευών – Συντηρήσεων του Τμήματος Μελετών - Κατασκευών.
· 
Την τέλεση πολιτικών γάμων.
4. τον κ. Μιχαήλ Καραϊσκάκη του Χαραλάμπους, Αντιδήμαρχο Εποπτείας Πόλης & Διαχείρισης Κρίσεων χωρίς αντιμισθία και του μεταβιβάζουμε τις παρακάτω αρμοδιότητες :
· 
Την οργάνωση, διοίκηση, παρακολούθηση, συντονισμό και έλεγχο όλων των λειτουργιών του Αυτοτελούς Τμήματος Δημοτικής Αστυνομίας και του Αυτοτελούς Γραφείου Πολιτικής Προστασίας.

· 
Την τέλεση πολιτικών γάμων.

5. τον κ. Ευάγγελο Μαλαθούνη του Θεοχάρη, Αντιδήμαρχο Καθαριότητας & Κυκλικής Οικονομίας με αντιμισθία και του μεταβιβάζουμε τις παρακάτω αρμοδιότητες :
· 
Την οργάνωση, διοίκηση, παρακολούθηση, συντονισμό και έλεγχο όλων των λειτουργιών του Τμήματος Καθαριότητας και του Τμήματος Ηλεκτροφωτισμού – Μηχανολογικού της Δ/νσης Περιβάλλοντος, πλην του Γραφείου Ηλεκτροφωτισμού.
· 
Την τέλεση πολιτικών γάμων.

6.  τον κ. Αθανάσιο Μπαμπάνα του Νικολάου, Αντιδήμαρχο Κοινωνικής Πολιτικής και Ευάλωτων Ομάδων με αντιμισθία και του μεταβιβάζουμε τις παρακάτω αρμοδιότητες :
· 
Την οργάνωση, διοίκηση, παρακολούθηση, συντονισμό και έλεγχο όλων των λειτουργιών του Τμήματος Υγείας & Πρόνοιας πλην των αρμοδιοτήτων του Γραφείου Ανοικτής Προστασίας Ηλικιωμένων. 

· 
Την τέλεση Πολιτικών Γάμων.

7. τον κ. Μάριο - Ιωάννη Μπάντο του Νικολάου, Αντιδήμαρχο Οικονομικών, Διαφάνειας & Επιχειρηματικότητας με αντιμισθία και του μεταβιβάζουμε τις παρακάτω αρμοδιότητες :
· 
Την οργάνωση, διοίκηση, παρακολούθηση, συντονισμό και έλεγχο όλων των λειτουργιών των υπηρεσιακών μονάδων της Διεύθυνσης Οικονομικών Υπηρεσιών και των τμημάτων αυτής (περιλαμβανομένων των αρμοδιοτήτων που αφορούν στη λειτουργία του Δημοτικού Κοιμητηρίου).

· 
Την τέλεση Πολιτικών Γάμων.

8. τον κ. Ευάγγελο Μπούρη του Κωνσταντίνου, Αντιδήμαρχο Παιδικών Σταθμών και Παιδικών Δράσεων  χωρίς αντιμισθία και του μεταβιβάζουμε τις παρακάτω αρμοδιότητες :

· 
Την οργάνωση, διοίκηση, παρακολούθηση, συντονισμό και έλεγχο όλων των λειτουργιών των Βρεφονηπιακών & Παιδικών Σταθμών, των Παιδικών Εξοχών και των παιδικών δράσεων του Δήμου. 
· 
Την τέλεση Πολιτικών Γάμων.

9. την κα Αγγελική Σαραβελάκη του Νικολάου, Αντιδήμαρχο Παιδείας και Πολιτιστικής Ανάπτυξης με αντιμισθία και της μεταβιβάζουμε τις παρακάτω αρμοδιότητες :

· 
Την οργάνωση, διοίκηση, παρακολούθηση, συντονισμό και έλεγχο όλων των λειτουργιών του τομέα Πολιτισμού του Τμήματος Πολιτισμού, Αθλητισμού και Περιβάλλοντος καθώς και όλων των λειτουργιών υποστήριξης των δομών τυπικής εκπαίδευσης. 
· 
Την τέλεση Πολιτικών Γάμων.
10. τον κ. Γεώργιο Ταμπακόπουλο του Κωνσταντίνου, Αντιδήμαρχο Αυτεπιστασίας, Πρασίνου & Αστικής Πανίδας με αντιμισθία και του μεταβιβάζουμε τις παρακάτω αρμοδιότητες :
· 
Την οργάνωση, διοίκηση, παρακολούθηση, συντονισμό και έλεγχο όλων των λειτουργιών των παρακάτω υπηρεσιακών μονάδων : 
(α)
του Τμήματος Πρασίνου και του Γραφείου Ηλεκτροφωτισμού του Τμήματος Ηλεκτροφωτισμού – Μηχανολογικού της Δ/νσης Περιβάλλοντος,

(β)
του Γραφείου Μικρών Έργων – Επισκευών – Συντηρήσεων του Τμήματος Μελετών - Κατασκευών της Διεύθυνσης Τεχνικών Υπηρεσιών.
· 
Την παρακολούθηση, συντονισμό και έλεγχο όλων των θεμάτων Φιλοζωίας. 
· 
Την τέλεση Πολιτικών Γάμων.
Για τις ανωτέρω αρμοδιότητες οι Αντιδήμαρχοι εξουσιοδοτούνται για τη χορήγηση και υπογραφή αδειών,  πιστοποιητικών, διοικητικών εγγράφων, την έκδοση αποφάσεων και την επιβολή προστίμων καθώς και την ευθύνη λειτουργίας και εποπτείας των αρμόδιων φορέων και την ευθύνη λειτουργίας των αντίστοιχων οργανικών μονάδων του Δήμου.
Β.
Οι ανωτέρω κατά τη διάρκεια της θητείας τους δεν μπορούν να εκλεγούν ή να είναι μέλη του Προεδρείου του Δημοτικού Συμβουλίου.
Γ.
Η ανάκληση ορισμού του Αντιδημάρχου είναι δυνατή οποτεδήποτε και για τον λόγο που κρίνει ο Δήμαρχος ως όργανο διοίκησης του Δήμου, χωρίς την υποχρέωση παράθεσης ειδικής αιτιολογίας. 
Δ.
Στην περίπτωση απουσίας ή κωλύματος των Αντιδημάρχων τις αρμοδιότητες αυτών ασκεί ο Δήμαρχος. 
Ε.
Όταν ο Δήμαρχος απουσιάζει ή κωλύεται, τα καθήκοντά του ορίζεται να ασκεί ο Αντιδήμαρχος Τεχνικών Υπηρεσιών και Βιώσιμης Ανάπτυξης, κ. Γεώργιος Κάππος του Παναγιώτη, που αναπληρώνει τον Δήμαρχο, και όταν αυτός απουσιάζει ή κωλύεται τα καθήκοντα του Δημάρχου θα ασκούνται από τον Αντιδήμαρχο Οικονομικών Υπηρεσιών, Διαφάνειας & Επιχειρηματικότητας, κ. Μάριο - Ιωάννη Μπάντο του Νικολάου.
ΣΤ.
Οι άμισθοι αντιδήμαρχοι δεν δικαιούνται αντιμισθίας ή οποιασδήποτε άλλης οικονομικής απολαβής.

Ζ.
Η παρούσα να δημοσιευτεί στο πρόγραμμα «ΔΙΑΥΓΕΙΑ» και να αναρτηθεί στην ιστοσελίδα του Δήμου Αγίου Δημητρίου. 
                              







 Ο ΔΗΜΑΡΧΟΣ
                                                                    


                     ΣΤΥΛΙΑΝΟΣ ΜΑΜΑΛΑΚΗΣ 
Εσωτερική Διανομή                                                      
1. Γραφείο Δημάρχου
2. Γραφείο Γεν. Γραμματέα
3. Δ/νσεις, Τμήματα 
4. Αυτοτελή Τμήματα και Γραφεία 
Κοινοποίηση:

Αναφερόμενους Αντιδημάρχους

